סמדר זמיר

סמדר זמיר (נולדה ב-1981) היא במאית, יזמית ואקטיביסטית לקידום נשים בקולנוע ובטלוויזיה בישראל.

== ביוגרפיה ==
זמיר נולדה בימית, וגדלה בבאר שבע ובערד.

זמיר בוגרת תואר ראשון בקולנוע מטעם המחלקה לאמנויות הקול והמסך במכללה האקדמית בספיר ותואר שני (MA) במגדר מאוניברסיטת בר-אילן<ref></ref>. במסגרת לימודיה, זכתה במלגות הצטיינות ביניהן מלגת גולדפרב לתסריט מצטיין עבור סרט הגמר שלה "בין השורות". הסרט מתאר סיפור אהבה שנקטע בגלל פגיעה מינית. הוא שודר בערוץ 2 והוקרן בפסטיבלי קולנוע בארץ ובעולם.

בשנת 2020, יצא סרט ביכוריה התיעודי "על כיסא הבמאי יושבת אישה", בהפקת דרומהפקות. הסרט עוסק בחוויית העבודה והיצירה של במאיות קולנוע עלילתי בישראל. הסרט עלה לגמר פרסי האוסקר הישראלי<ref></ref>, זכה בפרס המדיה בפסטיבל וידאו פסט דוקו פסט דאלאס 2021, הוקרן בתחרות התיעודית הרשמית בפסטיבל הסרטים הבינלאומי בחיפה<ref></ref> ועוד<ref></ref><ref></ref><ref></ref><ref></ref><ref></ref>.

בשנת 2022, החלה ביצירת הסרט "תחתונים וגופיות", המביא לראשונה את סיפורן של הנשים בעורף בזמן מלחמת יום הכיפורים. הסרט, בהפקת דרומהפקות מופק עבור כאן 11. במהלך שנת 2023, נבחר הסרט להשתתף בחממה הדוקומנטרית של מכון ון ליר<ref></ref>.

זמיר לימדה ומלמדת קולנוע ופמיניזם במכללה האקדמית ספיר, מכללת הדסה<ref></ref> ואוניברסיטת בן-גוריון בנגב.

זמיר היא מנהלת אומנותית ואוצרת תוכניות קולנוע שונות בסינמטקים ובתי תרבות<ref></ref><ref></ref>.

במרוצת השנים, פרסמה מאמרים, מסות ושירה בבמות שונות. הייתה עורכת שותפה בגיליון חגיגי – 50 שנה לקולנוע עלילתי של נשים בישראל<ref></ref>. מסה פרי עטה ראתה אור באונתולוגיה "בגוף ראשון"<ref></ref>, ובספר "תמונת מחזור – עיונים בשיח הווסת בישראל"<ref></ref>.

== עשייה ציבורית ==
זמיר היא ממקימות "פורום הקולנועניות ויוצרות הטלוויזיה בישראל"<ref></ref>, במסגרתו יזמה והשתתפה בפעולות ובמהלכים שונים לטובת קידום נשים ויצירה של נשים בתעשיית הקולנוע והטלוויזיה בישראל.

זמיר משמשת כראש צוות פיתוח של תוכנית לימודים בנושא נשים וקולנוע לבתי הספר התיכונים בישראל והיא חברת ועדת ההיגוי לכתיבת תוכנית לימודים חדשה לקולנוע מטעם משרד החינוך.

בוגרת תוכנית מנדל למנהיגות תרבות בנגב<ref></ref>.

במהלך מלחמת חרבות ברזל, הייתה שותפה יוצרת בפרויקט סרטונים לטובת השבת החטופים<ref></ref>. הפרויקט, בהפקת אלירן פלד ובבימוי ארי פולמן ויסמין קיני שודר בכאן 11.

== חיים אישיים ==
מתגוררת בערד עם משפחתה.

== פרסומים ==
* 2014 – "[https://maayanmagazine.com/filter/maaravon.-2013/9-1 אין חדש]", מערבון 9, עמודים 104–106.
* 2014 – "הרחק מהיעדרו – מסע ברכטיאני לנבכי גילוי העריות", מחברות קולנוע דרום 2014.
* 2015 – "ימים של דם" בתוך הספר "בגוף ראשון", הוצאת פרדס (עורכת: שלומית ליר) עמודים 39–62.
* 2015 – "פיה מאריי – קולנוע נגד מוסד האימהות", מחברות קולנוע דרום 2015.
* 2015 – "המדריך המקוצר מאוד ליצירת קולנוע פמיניסטי", שורה ראשונה.
* 2017 – "איך הפכתי את הווסת שלי לכלי מחאה אקו- פמיניסטי" בתוך "תמונת מחזור – עיונים בשיח הווסת בישראל", הוצאת המכללה האקדמית ספיר (עורכות: סמדר נוי ואחרות). עמודים 230–248.
* 2017 – "סופרג'יסטיות על הבד", שורה ראשונה.
* 
* 2018 – "[https://takriv.net/article/הקיר-קריאה-פמיניסטית/ הקיר – קריאה פמיניסטית]" תקריב מס' 17.
* 2020 – "חמישים שנות קולנוע עלילתי בישראל" – גיליון חגיגי לרגל חמישים שנות קולנוע נשים עלילתי בישראל, כתב העת סינמטק תל אביב. בתמיכת קרן רבינוביץ, קרן גשר, קרן מקור, ואיגוד התסריטאים (עורכת שותפה).

== קישורים חיצוניים ==
* סמדר זמיר במסד הנתונים IMDb
* סמדר זמיר [https://cinemaofisrael.co.il/סמדר-זמיר/ בספר הקולנוע הישראלי]
* נבו זיו. גרסת הבמאית. ידיעות אחרונות. (27.6.2014)
* דניאל ברונשטיין. רק כשנשים יעשו 50 אחוז מהסרטים, תהיה כאן סביבת עבודה בטוחה יותר. ידיעות ת"א (20.10.2017)
* 
* יונתן בר גיורא. [https://csf.sapir.ac.il/2018/?p=2937 מבט נשי]. מחברות קולנוע דרום 2018
* 
* 
* 
* רון פוגל. "[https://m.mixcloud.com/omanutzehakol/hb-18-mar-2021/ ראיון עם סמדר זמיר בתוכנית חי בסרט]". רדיום קסם (18.3.2021)
* גל גבאי. ״[https://www.youtube.com/watch?v=GkucbVt9VXg ראיון עם סמדר זמיר בתוכנית עושם סדר חדש עם גל גבאי]״. כאן חינוכית. (28.1.2015)
* שירלי חלפין. ״ראיון עם סמדר זמיר בתוכנית בדרכה- [https://www.youtube.com/watch?v=3izuGy49_7A למה פמיניזם]?״. כאן חינוכית. (28.5.2018)
* גואל פינטו. "[https://omny.fm/shows/gam-ken-tarbut/32e24373-6613-4fe3-8192-ae5900b153ec ראיון עם סמדר זמיר בתוכנית גם כן תרבות]". כאן 11. (15.3.2022)
* "[https://www.smadarzamir.com/ גרסת הבמאית]", הבלוג של סמדר זמיר

== סרטים לצפייה ==
* "[https://www.youtube.com/watch?v=e6Yuc7O-O7k בין השורות]" (סרט גמר), באתר יו טיוב
* "[https://www.youtube.com/watch?v=tIBRMNxuDs8 על כיסא הבמאי יושבת אישה]" בערוץ כאן 11 - תאגיד השידור הישראלי.

== הערות שוליים ==

קטגוריה:קולנוע
קטגוריה:נשים בקולנוע
קטגוריה:קולנוע ישראלי